**Газета Медицина для Вас № 08 от 11.07.18**

**ЖИТС және мигранттар**

АИТВ инфекциясы көші-қон - құбылмалы әлем алдында тұрған әлеуметтік мәселе. Бүкіләлемдік денсаулық сақтау ұйымының мәліметі бойынша, адамның иммун тапшылығы вирусымен (АИТВ) өмір сүретін адамдардың саны шамамен 50 миллион адамды құрайды. Эпидемияның өсуі, негізінен, инъекциялық есірткіні қолданумен байланысты, бірақ АИТВ-ның жыныстық жолмен берілуі, гетеросексуалды жұптар арасында да, 20-39 жас аралығындағы еркектермен жыныстық қатынаста болатын еркектер арасында да артуда.

АИТВ жағдайлары барлық елдерде тіркелген. Вирустың таралуына кедейлік, денсаулық сақтау жүйесінің әлсіздігі, алдын алу және емдеу ресурстарының шектеулігі себеп болуы мүмкін.

Сонымен қатар, әлемдегі миллиондаған адамдар көшіп-қонып өмір сүреді, өз азаматтығынан тыс жерлерде жұмыс істейді.

Мигранттарда әрдайым денсаулығының нашарлау қаупі бар, соның ішінде, АИТВ жұқпасы. Бұл қаржының жетіспеушілігіне, қанағаттанарлықсыз өмір сүру жағдайларына, медициналық қызметтерге қол жетімділіктің төмендеуі және болмауына байланысты. Бұдан басқа, отбастан бөлініп кетуі, бұрынғы әлеуметтік мәселелер мен дәстүрлерден өзін еркін сезінуі, жыныстық қатынаста серіктесінің тұрақсыздығы да АИТВ жұқпасының таралуына себеп болады.

Медициналық және әлеуметтік қызметтер мигранттарға көмектесуге дайын, бірақ оларға осы контингентпен байланыс орнату қиын. Көбінесе, мигранттар топтастырылып оқшауланған ортада өмір сүреді. Оларды АИТВ-ның алдын алу шараларымен қамтамасыз ету үшін,олардың жұмыс жұмыс уақытын және ұлттық-мәдени ерекшеліктерін ескеріп, арнайы тәсілдерді қарастыру қажет.

Астана қаласының «ЖИТС-тың алдын алу және оған қарсы күрес орталығы» МКҚМ мигранттар арасында денсаулықты сақтау, АИТВ таралу қаупін төмендету мен жыныстық жолмен берілетін аурулардың алдын алу сұрақтары бойынша санитарлық-алдын алу жұмыстарын жиі жүргізуде.

Орталық қызметкерлері мигранттардың жұмыс орындарына, кәсіпорындарға, құрылыс алаңдарына, жатақханаларға шығып «Еңбек саласындағы АИТВ жұкпасының өзектілігі» тақырыбында семинарлар мен дәрістер ұйымдастырады. Ақпараттық-оқу құралдары мемлекеттік және орыс тілдерінде таратылады. Жұмыс мигранттарының АИТВ жұқпасының жеке алдын алу құралдарына қол жетімділігі қамтамасыздандырылған.

Астанада еңбек мигранттары көбінесе құрылыс және өнеркәсіптік кәсіпорындарда жұмыс істейді.

Жыл сайын 350-400-ге жуық мигранттар жақын шетелден - Өзбекстаннан, Қырғызстаннан, Тәжікстаннан, Ресейден келеді, олардың 15% на «АИТВ-жұқпасы» диагнозы қойылған.

Астанадағы мигранттарды қолдау мақсатында үкіметтік емес ұйымдар жұмыс жасайды, олар медициналық және заң қызметтерін көрсетеді.

Әрбір мигрант өз денсаулығына, отбасы мен достарының денсаулығына қамқорлық көрсетуі керек.

**Астана қаласы «ЖИТС-тың алдын алу және оған қарсы күрес орталығы» МКҚК ұйымдастыру-әдістемелік бөлімінің дәрігер-эпидемиологы Д.Т. Бексултанова.**